තරුණ තරුණියන්ට අවශ්ය රැකියා රට තුළම නිර්මාණය කිරීමට ආර්ථිකය පරිවර්තනය කරනවා
මෙරට තරුණ තරුණියන් රැකියා සොයා විදේශගත වීම වෙනුවට එම තරුණ තරුණියන්ට අවශ්ය රැකියා රට තුළ නිර්මාණය කිරීමේ ආර්ථික පරිවර්තනය වෙනුවෙන් ඉදිරි වසර 10 තුළ නිසි සැලැස්මක් ඔස්සේ කටයුතු කරන බව ජනාධිපති රනිල් වික්රමසිංහ මහතා පැවසීය ජනාධිපති රනිල් වික්රමසිංහ මහතා මේ බව සඳහන් කර සිටියේ ගම්පහ බණ්ඩාරනායක විද්යාලයේ 106 වන සංවත්සරය නිමිත්තෙන් ඊයේ 24දා පැවතිඋත්සවයට එක්වෙමිනි ගම්පහ බණ්ඩාරනායක විද්යාලයීය 106 වන සංවත්සරයට සමගාමීව පවත්වනු ලබන  Xban 2024 අධ්යාපන විද්යා තාක්ෂණ හා වෙළද ප්රදර්ශනය විවෘත කෙරුණේද ජනාධිපතිවරාය අතිනි මෙහිදී වැඩිදුරටත් අදහස් දැක්වූ ජනාධිපති රනිල් වික්රමසිංහ මහතා මෙසේද පැවසීය ගෙවි ගිය වසර 30 තුළ මේ රට සීග්ර ලෙස වෙනස් වී තිබෙනවා නමුත් මීට වසර 04කට පෙර කොවිඩ් වසංගතය නිසා රටේ ආර්ථිකය කඩා වැටී ඉතා අසීරු තත්ත්වකට මුහුණ දීමට සිදු වුණා සියලු ජනතාව ඒ අසීරුතාවට මුහුණ දුන්නා ඉන්ධන ඖෂධ ආහාර ලබාගැනීමට පෝලිම්වල සිටීමට සිදු වුණා කිසාගෝතමිය අබ මිටක් සොයා ගියා වගේම අපට එවන් දුෂ්කරතාවට මුහුණ නොදුන් නිවසක් සොයාගැනීමට නොහැකි වුණා කෙසේ හෝ අප මේ වන විට එම දුෂ්කර තත්ත්වයෙන් මිදී තිබෙනවා බංකොලෝත් භාවය අවසන් වීමත් සමඟ ළඟදීම අපට විදේශ ආධාර මුදල් නැවත හිමි වෙනවා නමුත් තවත් අසීරුතා තිබෙනවා ඒ නිසා අප නිසි සැලැස්මක් ඔස්සේ ඉදිරියට යා යුතුයි ඒ අනුව ක්රමානුකූලව ඉදිරි වසර දෙක තුන තුළ මෙම ආර්ථික බර අඩු කරගෙන ආර්ථිකය ශක්තිමත් කර ගැනීමට හැකි වෙනවා ආර්ථිකය ශක්තිමත් වීමත් සමඟ ජනතාවට වැඩි වැඩියෙන් සහන ලබාදීමට හැකි වෙනවා ඒ වගේම පසුගිය වසර 04ක් අප අධ්යාපනය සඳහා වියදම් සීමා කර තිබුණා ඒ නිසා අපට දැන් අධ්යපනය වෙනුවෙන් මුදල් වැය කිරීමට සිදුව තිබෙන අතර නව තාක්ෂණය සමඟ පාසල් පද්ධතිය ගොඩනැඟිය යුතු වෙනවා අද අපි මෙම ප්රදර්ශනයේදී විද්යාලයේ සිසුන් පිරිසක් නිෂ්පාදනය කළ ඩ්රෝන යන්ත්ර දුටුවා ඒ වගේම පාසල්වල කෘත්රීම බුද්ධි AI සමාජය ඇති කරගෙන යනවා මෙම කටයුතු සඳහා මුදල් අවශ්යයි ඒ වගේම පාසල් සඳහා අවශ්ය ගුරුවරුන් බඳවා ගත යුතුයි අධ්යාපන ක්ෂේත්රයේ මෙම ගැටලු විසඳීමට කරන උපකාරයක් ලෙස දුෂ්කර පාසල්වලට ආධාර උපකාර කරන ලෙස මම ඊලොන් මස්ක් මහතාගෙන් ඉල්ලීමක් කර තිබෙනවා මෙම මාසය අවසන් වන විට එතුමාට ලංකාවේ එම කටයුතු සිදු කිරීමට අවශ්ය බලපත්ර ලබාදීමට බලාපොරොත්තු වෙනවා ඒ වගේම පාසල් අධ්යාපනය නිම කරන තරුණ තරුණියන් පිළිබඳවද අවධානය යොමු කළ යුතුයි අපට වසර 04ක් රැකියා ලබාදීමට නොහැකි වුණා ඉදිරියේදී මෙම පිරිස තවත් වැඩි වෙනවා ඒ සඳහා අප විසඳුමක් සොයා දිය යුතුයි මෙම ප්රශ්න වැඩි වුණොත් නැවත රට තුළ විරෝධතා ඇති විය හැකියි එවිට ජාත්යන්තරය එය දකිනවා එසේ නම් රැකියා ආදායම් මාර්ග ඇති කිරීමට රට තුළ විශාල ආර්ථික පරිවර්තනයක් සිදු කළ යුතුව තිබෙනවා අද අපේ තරුණ තරුණියන් රැකියා සොයා ගෙන ඇමරිකාව ඩුබායි සිංගප්පූරුව වැනි රටවලට යනවා එම රටවල තිබෙන තත්ත්වය අප ලංකාවේ ඇති කරන්නේ නැත්තේ ඇයි කියා ඇසිය යුතුයි ඉදිරි වසර 10 තුළ අප කැපවිය යුත්තේ මෙම ප්රශ්නය විසඳීම සඳහායි රට දියුණු කර නව රැකියා අවස්ථා ඇති කළ යුතුයි නැත්නම් මෙම ලබාදෙන අධ්යාපනයෙන් ප්රතිලාභයක් රටට ලැබෙන්නේ නැහැ එසේ වූ විට අපට හැමදාමත් දුප්පත් රටක් ලෙස සිටීමට සිදු වෙනවා ඉදිරි වසර 10 තුළ අප සැලැස්මක් අනුව කටයුතු කළ යුතුයි එම ආර්ථික පරිවර්තනය වෙනුවෙන් අවශ්ය නීති ගෙන ඒමට රජය කටයුතු කර තිබෙනවා අපනයන ආර්ථිකය ශක්තිමත් කර ලෝක වෙළෙඳ පොළ ජයග්රහණය කළ යුතුයි ථෙරවාද බුදු දහම පවතින ප්රධාන රටවල් වන්නේ ලංකාව බුරුමය සහ තායිලන්තයයි පැරණි ක්රමය තුළ මියන්මාරය සිර වී සිටිනවා නමුත් නව ක්රමය අනුව ඉදිරියට යාම නිසා තායිලන්තය සීග්ර දියුණුවක් ලබා තිබෙනවා එසේ නම් ථෙරවාද බුදු දහම ආරක්ෂා කළ අප රට යා යුත්තේ කුමන මාර්ගයේද කියා තීරණය කළ යුතුයි අපත් තායිලන්තයේ වගේ බෞද්ධ පරිසරයක් යටතේ ලෝක වෙළෙඳපොළ ජයග්රහණය කළ යුතුයි අප සියලු දෙනා අනාගතය දෙස බලා වැඩ කරමු අලුත් ආර්ථිකයක් නිර්මාණය කළ විට රැකියා ප්රශ්නයට විසඳුම් ලැබී ලංකාවේ රැඳී සිටිය හැකි පරිසරයක් ඇති වෙනවා පාර්ලිමේන්තු මන්ත්රී මිලාන් ජයතිලක දේශගුණික විපර්යාස පිළිබඳව ජනාධිපති ජ්යෙෂ්ඨ උපදේශක රුවන් විජයවර්ධන හිටපු අමාත්ය පණ්ඩු බණ්ඩාරනායක ගුවන් හමුදාපති එයාර් මාර්ෂල් උදේනි රාජපක්ෂ ජනාධිපති මාධ්ය අධ්යක්ෂ වරුණ රාජපක්ෂ යන මහත්වරුන් සහ ආචාර්ය මණ්ඩලය සිසු දරුවන් ඇතුළු පිරිසක් මෙම අවස්ථාවට එක්ව සිටියහගම්පහ සුසිල් රණමුක